VÁLLALÁSI FELTÉTELEK

”A1” kategória

**Olyan motorkerékpár, amelyek hengerűrtartalma a 125 cm3-t, teljesítménye a 11 kW-ot, teljesítmény/tömeg aránya pedig a 0,1 kW/kg-ot nem haladja meg, továbbá olyan motoros triciklik, amelyek teljesítménye a 15 kW-ot nem haladja meg**

**Képzőszerv:** Név: Antal-Ka Autósiskola Szolgáltató és Oktató Kft.

Rövidített név: Antal-Ka Autósiskola Kft.

Székhely: 2132 Göd, IV. Béla király utca 36/a.

Cégbírósági bejegyzés száma: 13-09-106815

Felnőttképzési nyilvántartási szám: B/2020/006943

**Iskolavezető:** Medgyesi Antalné **+36-20-942-6990**

Ügyfélfogadás: 2132 Göd, IV. Béla király u. 36/a.

Csütörtökön:12-20-ig, illetve az iskolavezetővel – telefonon - történő egyeztetés alapján.

Elérhetőségek: [www.autosiskolam.com](http://www.autosiskolam.com)

e-mail:autosiskolam.com@gmail.com

A képzés „A1” kategóriás vezetői engedély megszerzéséhez szükséges elméleti és gyakorlati ismeretek elsajátítására irányuló általános képzés, az 1/1975. KRESZ., 1988.évi I. tv., valamint a 24/2005. (IV.21.) GKM rendelet alapján.

**A tanfolyamra jelentkezés feltételei:**

* betöltött 15és fél év
* személyi igazolvány, lakcímkártya
* kitöltött Jelentkezési-lap, nyilatkozat
* orvosi alkalmassági vélemény (a háziorvostól)
* iskolával kötött felnőttképzési szerződés (fiatalkorú jelentkező esetén, szülői jelenlét-aláírás szükséges)

**Képzés óraszámai:**

Elmélet (távoktatás) e-learning. A tanfolyam elvégzésére rendelkezésre álló idő 180 nap. Ez alatt a tanulásra (tanagyagra) fordítható idő maximum 75 óra. A tanfolyamra az értesítéstől számítva 3 héten belül be kell jelentkeznie. Az elsajátítandó tananyag kisebb egységekre – modulokra – van szétbontva, melyek egymásra épülnek. A programban minden modul szintfelmérő teszttel záródik, melyet teljesíteni kell, mert a következő tananyagrész csak ezután kezdhető el. A tananyag végén záró teszt van, melynek sikeres teljesítése után, a program kiállítja az e-learning tanfolyam elvégzéséről szóló igazolást. A tananyaggal kapcsolatos technikai probléma esetén – munkaidőben – az E-titán ügyfélszolgálata nyújt segítséget, a +361-5770222-es telefonon. Kérésére - külön megállapodás alapján - a tanulás alatt folyamatosan biztosítunk konzultációs lehetőséget.

Gyakorlati oktatás kötelező óraszámai és feltételei:

* alapoktatás 6 óra
* főoktatás (forgalom)

városi vezetés 8 óra

országúti vezetés 2 óra

* vizsgák: járműkezelés 20 perc

forgalom 1 óra

összesen: 17 óra

Gyakorlati képzés (vezetés), a sikeres elméleti vizsga után, a hitelesített vezetési karton birtokában kezdődhet el! A vezetési órák 50 percesek. A két tanóra (2x50 perc) egybefüggően is megtartható. A gyakorlati oktatás időpontjait az oktatóval kell egyeztetnie. A megbeszélt időpontot lemondani, az esedékesség előtt 24 órával lehet – kivétel rendkívüli esemény (Pl. betegség) - egyéb esetben az órákat (2 tanórát) ki kell fizetnie, és egy későbbi időpontban be kell pótolnia. Késés esetén a várakozási idő mindkét fél részéről 20 perc.

**Vizsgák rendje és feltételei:**

Elmélet: - az elméleti tanfolyamot sikeresen befejezte,

- betöltötte a 15 és ¾ évet,

- a tanfolyam kezdő napjától számítva kevesebb, mint 9 hónap telt el.

Vizsga helyszíne: Vác, Arató utca 20.

Azelső elméleti vizsgán be kell mutatni az iskolai bizonyítványt. (minimum 8 általános).

Önnek a tanfolyam kezdetétől számított 12 hónapon belül sikeres KRESZ vizsgát kell tennie. Amennyiben a tanfolyam kezdetétől számított 9 illetve 12 hónapos határidőkből kifut, az elméleti tanfolyamot – ***újbóli tandíjbefizetés*** után - ismételten el kell végeznie. Csak ezután jelenthető elméleti vizsgára. A sikeres KRESZ vizsga két évig érvényes. A megkezdett elméleti (KRESZ) tanfolyam díja – lemorzsolódás okától függetlenül – nem igényelhető vissza.

Gyakorlat: Forgalmi vizsga, a sikeres KRESZ vizsgától számított két éven belül tehető le.

Vizsgázhat ha:

- betöltötte a 16. életévet,

- a kötelező órákat és az előírt minimum 240 km-t teljesítette

- a teljes tandíjat és a vizsgadíjat befizette.

Vizsga helyszíne: Vác, Arató utca 20.

Két éven belüli, ***ötödik sikertelen*** forgalmi vizsga után, rendkívüli pályaalkalmassági vizsgálatra kell mennie!

**Képzés díjai /kötelező órák/ a tanfolyam megkezdésekor:**

Alap tandíj + vizsgadíj összesen: **235.300 Ft.** Alap és pótóra díja: 10.000 Ft/óra

**Felhívjuk szíves figyelmét arra, hogy:**

* a folyamatosan változó gazdasági helyzet hatására, a gyakorlati óradíj évközben bármikor változhat,
* amennyiben az óradíjváltozást nem fogadja el, jogában áll iskolát váltani,
* a tanfolyam kezdetétől számítva - jogszabályi változások következményeként - a vizsgadíjak változhatnak, a többletköltségeket az iskola nem vállalja,
* ha olyan gazdasági változások következnek be - melyek a képzés határidejét az autósiskola hibáján kívül elnyújtják (pl. üzemanyag hiány stb.) - az ebből eredő károkért az iskola nem felelős, kártérítési kötelezettséggel nem tartozik.

A tandíj fizethető készpénzben vagy átutalással, akár részletekben is.

Részletfizetési ütemezés:

1. részlet: A tanfolyam indulásakor: 135.300 Ft.

2. részlet: a Jk. gyakorlat megkezdése előtt 100.000 Ft

**Vizsgák díjai és befizetésük módjai:**

Vizsgadíjak: elmélet 4600 Ft.

járműkezelés 4700 Ft

forgalom 11000 Ft.

összesen: 20300 Ft.

A vizsgák/pótvizsgák díjait az autósiskolának kell befizetni. Alapvizsgákat a tandíjfizetésnél leírt részletezés szerint, pótvizsgát a vizsgára történő jelentkezéskor. A pótvizsga igényét jeleznie kell, időpontjáról köteles érdeklődni.

A gyakorlati oktatás és vizsga idejére a motorkerékpárt, bukósisakot, rádió adó-vevő készüléket az iskola biztosítja. Az előírt ruházat (protektoros hosszúnadrág, protektoros dzseki, protektoros kesztyű, magas-szárú zárt cipő vagy csizma, esetleg szemüveg) kötelező! Erről Önnek kell gondoskodnia! Gyakorlati oktatás/vizsga során a tanuló saját felelősségére használja a motorkerékpárt. A képzés alatt bekövetkezett esetleges sérülésért az iskola nem vállal felelősséget. A járműben keletkezett kárt köteles az iskola felé megtéríteni, erre a tandíj nem nyújt fedezetet. Saját járműhasználat feltételeit – amennyiben megfelel a jogszabályban rögzített előírásoknak – a külön megállapodásban rögzítjük.

A vezetői engedély megszerzésének feltétele a sikeres elsősegély-nyújtási ismeretek megszerzése, melyet **a** Magyar Vöröskereszt által kiállított igazolással kell igazolni. A vizsgaigazolás megszerzésének kötelezettsége alól mentesülnek: a 31/1992 (XII.19.) NM. rendeletben foglalt végzettségűek, illetve akik 1984. január 1-je után bármely járműkategóriára vezetői engedélyt szereztek. További mentesítés a Vöröskeresztes igazolás megszerzése alól nem adható. A tanfolyam /nem kötelező/ e-learning formában is elvégezhető.

Ára 6000 Ft, ( 45 nap/24 óra ). A vizsga díja: 15.500 Ft, melyet csekken kell befizetni.

Vöröskeresztes vizsgát kérhet a következő oldalon:[https://pestmegyevoroskereszt.hu/elsosegely/vizsgak](https://pestmegyevoroskereszt.hu/elsosegely/vizsgak?fbclid=IwAR3tpLmyW_I_OlPm5zTXsah_RyLvw6rsNIyup6yGQK2DNuGwA1LXDJL8ehQ" \t "_blank)

**A vezetői engedély igénylése:** A sikeres forgalmi vizsgáról a közlekedési hatóság Vizsgaigazolást állít ki, amelyet a vizsgát követő 3 munkanapon belül elektronikus úton továbbít az illetékes közlekedési igazgatási hatóság részére. A vezetői engedély ezt követően bármelyik okmányirodában, Kormányablaknál igényelhető.

Az igényléshez be kell mutatnia:

* valamilyen személyazonosságot igazoló hatósági igazolványt,
* eredeti orvosi alkalmassági véleményt.
* vöröskeresztes igazolást.

**2021. február hónaptól**, aki első vezetői engedélyét szerzi meg, illetve új kategóriára szerez engedélyt, jogosult arra, hogy a vezetői engedélyét hivatalból, automatikus eljárásban, ingyenesen kapja meg a hatóságtól. Erre vonatkozóan írásbeli nyilatkozatot kell tennie. Nyilatkozat tételre az alábbi lehetőségek állnak rendelkezésre:

* a [www.magyarország.hu](http://www.magyarország.hu) weboldal,
* az illetékes kormányablak/okmányiroda,
* KAV Közlekedési Alkalmassági és Vizsgaközpont

**Vizsgázó jogai és kötelezettségei:**

A vizsgákon a vizsgára kiírt időpontban (pontosan), vizsgára alkalmas állapotban kell megjelennie, és a személyi-azonosságát hitelt érdemlően (érvényes, szembenéző fényképes igazolvánnyal) igazolnia kell. Amennyiben vezetői engedéllyel rendelkezik, minden vizsgán be kell mutatnia.

**Engedélyező hatóság:** Építési és Közlekedési Minisztérium, 1054 Budapest, Alkotmány utca 5.

**Felügyeletet ellátó szervezet:** Közlekedési Alkalmassági Vizsgaközpont Felügyeleti és Módszertani Igazgatóság;

1082 Budapest, Vajdahunyad utca 45.

**Nem magyar állampolgársággal** rendelkező tanulók esetében legalább 6 hónapos, érvényes tartózkodási engedély megléte szükséges, illetve igazolniuk kell az alapfokú iskolai végzettségüket. A külföldön megszerezett bizonyítványok esetén a 24/2005 IV.21. GKM rendelet 10 paragrafus 4. bekezdés alapján kell eljárni.

**Tanuló áthelyezés:** Ha más képzőszervnél kívánja folytatni a tanulást, kérésére – a bejelentés időpontjától számított 3 munkanapon belül - kiállítjuk a Képzési Igazolást. Az iskola által térítés nélkül biztosított segédanyagok használatára, szolgáltatások igénybevételére /kezdés-végzés helye, stb./ 5.000 Ft-ot felszámítunk, melyet az igazolás átvételekor kell kifizetni.

**Oktatás során felmerült problémák esetén,** kérem, forduljon az iskolavezetőhöz.

Tanuló a Vállalási feltétel és a felnőttképzési szerződés elolvasása és értelmezése után, az azokban foglaltakat tudomásul veszi, mint akaratával mindenben megegyezőt, jóváhagyólag írja alá.

Eredményes tanulást, sikeres vizsgát és balesetmentes közlekedést kíván Önnek, az Antal-Ka Autósiskola!

Medgyesi Antalné iskolavezető